ንዓሰርተ ዓመታት በቲ መበቆላዊ ቫይረስ እዩ ክታበት ክስራሕ ጸኒሑ። ንፍዮ፡ ጽግዕ (ተላጋቢ ሕማም ክሳድ) ከምኡ እውን ካልኦት ክታበት፡ ንስርዓተ ምክልኻል ሕማማት ክፍሊ ኣካትና ዝደኸመን ሕማም ከኸትል ዘይኽእልን ክፋል እቲ ቫይረስ ወሲድካ ብምልምማድን ብምዕላምን እዩ ክካየድ ጸኒሑ። እቲ ወቕታዊ ሕማም ኢንፍሉዌንዛ እውን ብተመሳሳሊ መገዲ እዩ ክታበት ዝዳለወሉ። ናይ ኮሮናቫይረስ ክታበት ኮነ መደሃኒት ምድላው ግን ሓዲሽ ስለዝኾነ ዝያዳ ፈተነን ምርምርን የድልዮ። እዚ ናይ ኮሮናቫይረስ ኮቪድ-19 ዓሌት ቫይረስ፡ ምስቲ ኣብ 2002 ተራእዩ ዝነበረ ሳርስ ኮቭ-2 ዝባሃል ዓይነት ቫይረስ ዝመሳሰል እኳ ይኹን እምበር ገና ናይ ገዛእ ርእሱ ክታበትን መድሃኒትን እዩ ክዳለወሉ። ሓደ ሓደ ሳይንቲስት ካብቲ ናይ ኮሮናቫይረስ ጄኔቲካዊ ኮድ ቆንጢሮም ምስ ካልእ ምንም ጉድኣት ከምጽኡ ዘይክእሉ ቫይረስ ጸንቢሮም ንሰብ ከም ክታበት ሂብካ ናይ ምክልኻል ዓቕሚ ከምዘጥሪ ክግበር ይከኣል እዩ ዝብል ሓሳብ ኣለዎም። ካልኦት ከኣ ብቐጥታ ካብቲ ናይ ቫይረስ ዲኤንኤ ቆንጢርካ ወሲድካ ከም ክታበት ብምሃብ ሰብነት ወዲ ሰብ ነቲ ቫይረስ ከም ጸላኢ ኣልልዩ ከምዝዋገኦ ምግባር ይከኣል እዩ ዝብል ርእይቶ ኣለዎም። ኣብ ኢራን፡ ብኮሮናቫይረስ 210 ሰባት ከምዝሞቱ ተገሊጹ ምንጪ ስእሊ, Getty Images ክሳብ ሕጀ'ኽ እንታይ ዝተበጽሐ ምዕባለ ኣሎ?
